Downloaded from YTS.MX
Official YIFY movies site: YTS.MX
ANDREWSIN ILMATUKIKOHTA
Kun astun ovesta, Air Force Onen turvallisuus on käsissäni.
Teen valmistelut, soitan kentälle. Varmistan, että turvatoimet riittävät.
Sitten varmistan, että välineet ja aseet riittävät tehtäväämme varten.
Muutaman tunnin päästä USA:n 45. presidentti, Donald Trump-
-nousee Air Force Oneen salaista tehtävää varten.
Eliittijoukko "Ravens" takaa presidentin turvallisuuden.
Adrenaliini virtaa lakkaamatta, kun varmistamme, että Air Force One-
-presidentti ja miehistö ovat turvassa ja vastuullamme.
Lentokielto on voimassa 15 kilometrin säteellä-
-kun Marine One -helikopteri lähestyy Andrewsin ilmatukikohtaa-
-Air Force Onen kotia.
Mihin turvatoimia tarvitaan?
Air Force One on USA:n lentävä komentokeskus-
-kirjaimellisesti lentävä Valkoinen talo.
Maailman tärkein kone, Air Force One, kuljettaa USA:n presidenttejä-
-maailman vaarallisimpiin paikkoihin.
Mutta tämä 30 vuotta palvellut kone pääsee hyvin ansaitulle eläkkeelle.
Sen tilalle tulee huipputekninen Boeing 747 "Jumbo Jet".
Ensin sen täytyy kuitenkin käydä läpi dramaattinen muodonmuutos.
Air Force One on komentokeskus, koska se kantaa sotilasvälineistöä-
-sekä muuta tavaraa, josta en edes puhu.
Uuden Air Force Onen järjestelmät ovat ehdottomasti paremmat.
Kone on huippuluokkaa.
Jotta uusi 747 saadaan vastaamaan armeijan ankaria vaatimuksia-
-teknikkojen täytyy asentaa huipputeknisiä viestintälaitteita...
...sekä aseidentorjuntalaitteita.
Samalla koneen sisäpuoli laitetaan uuteen uskoon-
-ja varustetaan VIP-luokan luksuksella.
Yksi, kaksi, kolme...
National Geographic on saanut ennenkuulumattoman luvan-
-kuvata tätä salaista muutosta...
...ja paljastaa, miten uudesta Air Force Onesta tehdään lentävä linnake.
UUSI AIR FORCE ONE: LENTÄVÄ LINNAKE
Andrewsin ilmatukikohdan hangaarissa on kaksi Air Force One -konetta.
Se varmistaa, että yksi kone on aina valmiina palvelukseen.
Tiimi yrittää pitää molemmat koneet täydellisessä kunnossa.
Yritämme joka päivä saada 30-vuotiaan koneen näyttämään upouudelta.
Huomasimme, että kun osia piti vaihtaa-
-niitä korjaavat alihankkijat eivät tarjonneet niitä enää.
Kone on kuin vanha auto, mutta pidämme siitä parempaa huolta.
Air Force Onen päälentäjälle, Alexille-
-ohjaamon analogiset instrumentit ovat omanlaisensa haaste.
Meidän on vaikea löytää varaosia-
-jotta voimme tarjota samantasoista palvelua.
On jännittävää saada uusi Air Force One.
Tiimimme saa siirtää korkeatasoisen palvelun-
-lentävään Valkoiseen taloon, ja taata se seuraavat 30 vuotta.
Kun turvatoimet ovat valmiina, kone siirtyy boarding-alueelle.
Presidentin helikopterin lähestyessä kaikki valmistautuvat "Show'hun"-
-presidentin kävelyyn Marine Onesta Air Force Oneen.
Yli 30 vuoden aikana siitä on tullut kuuluisa.
Presidentti Reagan teki siitä tunnetun-
-ja hän aloitti "Show'n" koreografian.
Helikopterin moottorit piti sammuttaa ja vaientaa-
-kun Reagan siirtyi näyttävästi Air Force Oneen.
Niin yleisö sai keskittyä siihen, miten presidentti nousi koneeseen.
Presidentin turvallisuus nojaa "Show'n" täsmällisyyteen.
Kun presidentti kävelee kohti konetta. koneen lentäjät ja navigoijat-
-ottavat salaisen palvelun radiosta merkit-
-koska kone täytyy käynnistää ja saada liikkeelle.
Rullataan kone vasemmalle kiitotielle lähtöä varten.
Minulle oli suuri hetki, kun ensi kerran nousin Air Force Oneen-
-koska se on ollut niin tärkeä vuosien varrella.
Se symboloi valtaa ja voimaa. Se symboloi presidentin roolia.
Se on suurenmoinen kone ja hyvin, hyvin erityinen.
Kun presidentti astuu koneeseen-
-käynnistämme moottorit koneen oikealla puolella.
Kun matkustajat on varmistettu, käynnistämme vasemmat moottorit-
-ja lähdemme liikkeelle.
Siirrymmekö kiitotielle kaksi? -Siirrymme.
Kun saamme luvan nousta käännämme koneen oikealle puolelle.
Kun presidentti on koneessa, jokainen sekunti on tärkeä.
Presidentin nopea ja turvallinen matka riippuu nyt koneen miehistöstä.
Kolmen vuosikymmenen ajan kone on matkustanut alati-
-ja tehnyt vaarallisia matkoja jopa sota-alueille.
Oli kiinnostavaa nähdä Bagdadin ääriviivat auringonlaskua vasten.
Marraskuussa 2003, Irakin sodan raivotessa-
-presidentti George W. Bushin matka-
-sodan repimään Bagdadiin jäi Air Force Onen hoidettavaksi.
Oli jo pimeää, kun kone pääsi vihdoin laskeutumaan.
Miehistö salasi koneen luonteen tekaistulla kutsumerkillä.
Niin se saattoi laskeutua huomaamatta sota-alueella.
Se oli hyvin dramaattinen hetki.
Salainen tehtävä oli menestys-
-ja presidentti Bush sai viettää Kiitospäivää USA:n joukkojen kanssa.
Barack Obaman presidenttikaudella ikääntyvä kone päätettiin vaihtaa.
Boeing tarjoutui rakentamaan kaksi uuden sukupolven Air Force Onea-
-747-8-koneen pohjalta-
-maailman suurimmassa tehdasrakennuksessa lähellä Seattlea.
Vuonna 2017 presidentti Trump päätti kuitenkin ottaa toisen suunnan.
Hinta oli liian korkea. Kone oli jo miltei tilattu-
-mutta kuullessani siitä käskin perumaan tilauksen.
Syyksi sanoin, että kone maksoi liikaa.
Puoli vuotta myöhemmin Trump kuuli, että venäläisen lentoyhtiön konkurssi-
-oli jättänyt Mojaven aavikolle kaksi käyttämätöntä 747-konetta.
Ostin molemmat koneet-
-ja sain rahoilleni enemmän vastinetta.
Mistään ei tingitty, ja saimme rahalle enemmän vastinetta.
Olin tosi tyytyväinen.
Uusi Air Force One seisoo Mojaven karua taustaa vasten-
-ja National Geographicilla on lupa seurata sen muodonmuutosta.
Verrattuna olemassa olevaan Air Force Oneen-
-tämä eeppinen 747-8 on valtava teknologinen loikka eteenpäin.
76,3 metriä pitkä kone on maailman pisin matkustajakone.
Sen laajennettu yläkerta kasvattaa koneen lattiapinta-alaa 20 prosenttia.
Sen sisäpuoli on NBA:n koripallokenttää suurempi.
Sen siipien uudet hiilikuituiset, kääntyvät siivenkärjet-
-ovat 37,5 asteen kulmassa runkoon nähden.
Muodon ansiosta kone voi sekä lentää nopeammin-
-että nousta ja laskeutua äärimmäisen lyhyille kiitoteille.
Neljä GE:n uuden sukupolven moottoria takaavat 296 kN työntövoiman.
Kone onkin maailman nopein matkustajakone.
Sen muuttaminen Air Force Oneksi on kuitenkin valtava haaste-
-jonka saa vastaansa Bob Fookes.
Upouusi 747, joka varustetaan uudella teknologialla-
-ja mahdollisuuksilla, joiden ansiosta se kelpaa vaikka presidentille.
Bob tarkistaa koneen ennen kuin se lentää Texasin San Antonioon-
-missä se saa sotilaallisen muodonmuutoksensa.
Kuten ehkä arvaattekin, suurin osa sisäpuolesta muuttuu täysin-
-mutta alkuperäisistä suunnitteluratkaisuista säilytimme-
-tämän portaikon, joka eroaa nykyisestä Air Force Onesta.
Meidän mielestämme se kannatti säilyttää.
Kun tarkistus on valmis, lentäjät valmistautuvat nousuun.
Kaikki on hyvin, joten lähdemme lentämään.
Sopiakseen armeijalle koneen täytyy voida torjua ohjukset-
-kestää ydinsäteilyä-
-toimia lentävänä Valkoisena talona-
-ja tarjota suojattua kommunikaatiota, jotta presidentti voi tehdä työnsä.
Kun se laskeutuu suojattuun kohteeseensa Texasissa-
-sen muutos maailman tärkeimmäksi koneeksi voi alkaa.
BOEINGIN PUOLUSTUSTUKIKOHTA SAN ANTONIO, TEXAS
San Antoniossa tuleva Air Force One ja sen identtinen kaksonen-
-viedään suojattuun hangaariin.
National Geographic on saanut luvan seurata niiden muodonmuutosta-
-Air Force Onen seuraavaksi sukupolveksi.
"Big Texas" -hangaaria-
-valvotaan ympäri vuorokauden, ja sillä on oma hajukoiratiiminsä.
Se on lajissaan maailman suurin hangaari.
Shawn Fisherin ja muiden mekaanikkojen täytyy purkaa koneen sisäpuoli-
-ja poistaa matkatavarahyllyt, vessat, kajuutat-
-ilmastointilaitteet sekä kaikki muu.
Meidän täytyy tehdä paljon muutoksia.
Siksi aluksi on parempi poistaa aivan kaikki-
-kunnes voimme alkaa rakentaa sisäpuolta uudestaan-
-ja lisätä tarpeelliset osat uutta Air Force Onea varten.
1940-luvulta asti jokainen seitsemästä presidentille suunnitellusta koneesta-
-on tehnyt historiaa.
Air Force One syntyi sodan keskellä.
Presidentti Franklin D. Roosevelt lensi Douglas C-54 Skymasterilla-
-Jaltan konferenssiin sopimaan rauhasta 2. maailmansodan päätyttyä.
Ensimmäinen moderni Air Force One oli pitkän matkan Boeing 707.
Sekin jätti jälkensä historiaan.
Autosaattueen reitillä on nähtävästi sattunut jotain.
Toistan, saattueen reitillä on sattunut jotain.
Vuonna 1963 John F. Kennedyn kuoltua traagisesti Dallasissa-
-Lyndon B. Johnsonista tuli ensimmäinen ja ainoa presidentti-
-joka vannoi virkavalansa Air Force Onessa.
Presidentti Johnson kohtaa kriisit ulkomailla-
-sekä kotimaassa jatkaessaan vapaata maailmaa innostanutta työtä.
Teen parhaani.
Pyydän apua teiltä ja Jumalalta.
Kennedyjen perintö elää edelleen jokaisen amerikkalaisen sydämessä-
-ja itse Air Force Onessa.
Jacqueline Kennedy valitsi Boeing 707:n ulkokuoren värit-
-jotka nähdään myös nykyisessä 747-koneessa.
Kun nykyisen 747:n sisäpuolta alettiin suunnitella-
-Nancy Reagan suunnitteli puolestaan presidentin oman alueen-
-kuten makuuhuoneen.
Menemme presidentin makuuhuoneeseen.
Täällä on kaksi sohvaa-
-jotka voidaan muuntaa tällaiseksi sängyksi.
Täällä kaikki on varustettu presidentin sinetillä.
Peitto, tyyny... Maton tähdet symboloivat lentävää Valkoista taloa.
MAKUUHUONE
Uuteen Air Force Oneen Trump ehdotti nykyaikaisempaa luksusta.
Suunnitelmissa on parisänky esiintaitettavien sänkyjen sijaan-
-suurempi televisio sekä enemmän istumatilaa.
Tarkistan kaikki katot-
-ja etsin sormenjälkiä tai likaa.
Nyt tarkistamme presidentin kylpyhuoneesta-
-että kaikki on siivottu, ettei peilissä ole raitoja-
-eikä kromissa näy vesitahroja tai sormenjälkiä.
Myös pyyhkeiden täytyy olla suorassa. Kaikki näyttää hyvältä.
Vaikka koneen pohjapiirrosta ei paljasteta turvallisuussyistä-
-koneen päästuertti Matt kertoo meille pienen salaisuuden.
Pidämme aina tämän oven kiinni, kun 1L-etuovi on auki-
-jotta työhuone pysyy koskemattomana.
Kun presidentti saapuu, avaan oven hänelle-
-ja suljen sen oitis.
Niin presidentti saa aina olla suojassa muiden katseilta.
Tarkistan myös työhuoneen nopeasti, jotta kaikki on paikallaan.
Presidentin silmälasit ja kynät.
Näillä kynillä hän allekirjoittaa lakiehdotukset.
Hän istuu mielellään täällä hoitamassa työasioitaan.
Uudessa koneessa odotamme kokonaan uutta varustusta.
San Antoniossa... -Istukaa vain.
...tiimi suunnittelee uuden Air Force Onen sisäpuolen päivitystä.
Presidentin työhuoneeseen, sairasosastoon...
...presidentin kokoushuoneeseen...
...ja jopa kapyysiin.
Istukaa vain.
San Antoniossa tiimi suunnittelee rohkeita muutoksia-
-joilla uudesta Air Force Onesta tulee Valkoinen talo siivillä.
Ensin haluamme keskustella presidentin työhuoneesta.
Se muistuttaa Oval Officea-
-joten tässä työhuoneessa tehdään paljon tärkeitä päätöksiä.
Bob, miten voisimme mielestäsi käyttää uuden koneen lisätilan?
Huoneesta tulee modulaarinen, joten korjausten sattuessa-
-ne voidaan tehdä nopeammin.
Siitä tulee nykyaikaisen klassinen, mutta tyyli säilyy paremmin.
Raskaiden puuhuonekalujen sijaan huoneesta tulee modulaarinen.
Tuoreimmalla digiteknologialla siitä voi luoda vaikkapa tällaisen.
Mutta suunnitelmien muotoutuessa-
-teknisen ryhmän täytyy ylittää eräs este.
Air Force One kuluttaa niin paljon enemmän virtaa kuin tavallinen 747-
-että tarvitsemme isomman generaattorin.
Korjaamme generaattoreita, jotta ne kasvattavat tehoaan-
-Air Force Onelle sopivalle tasolle.
Koneen sähkö syntyy generaattoreista-
-jotka taas saavat tehonsa moottorien pyörivistä turbiineista.
Tiimin täytyy irrottaa generaattorit.
Isommat generaattorit tarjoavat tehon salaiseen puolustukseen, viestintään-
-ja navigaatiojärjestelmiin.
Yksi, kaksi, kolme, neljä, viisi, kuusi, seitsemän...
Yli miljoonasta osasta koostuvat moottorit...
...painavat kumpikin yli 5,440 kiloa.
22 miljoonan dollarin moottorit täytyy siirtää varoen ja tarkasti.
MOOTTORIT
Nämä neljä uuden sukupolven puhallinta kantavat täyttä Air Force Onea-
-joka painaa helposti lähes puoli miljoonaa kiloa.
Ne tuottavat yhteensä lähes 1200 kilonewtonin työntövoiman-
-mutta moottorit kuluttavat 16 % vähemmän polttoainetta...
...ja tarjoavat sille yli 14,000 kilometrin kantomatkan.
Jopa katastrofin sattuessa uusi Air Force One on turvallisempi-
-ja voi lentää sekä laskeutua vain kahdella moottorilla.
Moottori on hieno. 296 kilonewtonin työntövoima.
Tuulettimissa olevat lovet-
-kiertävät ilman ja tekevät koneesta hyvin hiljaisen.
Boeingin ja Nasan suunnittelemat lovet moottorin takaosassa-
-pehmentävät moottorin läpi kulkevan ilman-
-ja sen ympäri kulkevan ilman sekoittumista.
Mullistava teknologia vähentää koneen melua 30 prosenttia...
30% HILJAISEMPI
...mikä taas takaa presidentille rauhallisemman ympäristön.
Air Force Onessa miehistö on jo innoissaan uudesta koneesta.
Kuten näette, kone ja keittiö ovat vanhanaikaiset.
Sitä on päivitetty, mutta odotamme kovasti-
-että saamme pian nauttia kokonaan uusista varusteista.
Toivon mukaan ne parantavat myös asiakaspalveluamme-
-ja huolehtivat matkustajista paremmin.
Presidentin vieraat ovat usein muita valtionpäämiehiä.
Kun maailmanrauha on vaakalaudalla, Air Force Onen on tehtävä vaikutus-
-kaikin mahdollisin tavoin.
PRESIDENTIN KEITTIÖ
Näiden kapeiden ja ahtaiden kapyysien tilalle-
-suunnitellaan kahta suurempaa kapyysia, kuten kuvassa.
Pitkällä matkalla niissä voidaan valmistaa jopa 2,000 ateriaa-
-joiden tarvikkeet hankitaan ja lastataan mukaan USA:ssa-
-ja tarjoillaan viiden tähden VIP-tyyliin.
Christine, saanko pomon juoman? -Saat.
Pienestä tilasta piittaamatta-
-presidentin stuertti Christine jatkaa työtään.
Onneksi Trumpin mieltymykset ovat yksinkertaiset.
Presidentti pitää tavallisesta sokerittomasta kolasta-
-ja aivan tavallisesta ruoasta.
Hän ei pidä... tai tarvitse mitään erityistä, jos ymmärrätte.
Hampurilaisia tai spagettia.
Presidentin vaimo pitää myös tavallisesta ruoasta.
Aivan tavallisesta amerikkalaisesta ruoasta.
Christinelle tilaisuus palvella presidenttiä-
-on ollut kunnia, jolla on pitkät juuret.
6. SYYSKUUTA 1990
Hei, Danny. Mitä kuuluu?
Näyttääpä hienolta.
41. presidentti, George H.W. Bush, sai nauttia koneesta ensimmäisenä.
Vuonna 1990 se edusti parasta huipputeknologiaa.
Jestas, miten iso pöytä.
Mitä tuolla tapahtuu? Johtaako taakse kaksi käytävää?
Kyllä, sir! Molemmin puolin.
Koneen peräosa on täällä.
Presidentti Bush menehtyi 30. marraskuuta 2018 Houstonissa.
Air Force Onen miehistö vei hänen arkkunsa hautajaisiin Washingtoniin-
-ja takaisin Texasiin koneessa, jota hän rakasti.
Christine sai todistaa tuota historiallista tapahtumaa.
Hän saapui pää edellä. Sitten varmistimme-
-että hänen päänsä oli kohti koneen nokkaa. Hän pysyi tässä.
On liikuttavaa, että presidentti Bush sai koneen ensimmäisenä-
-ja että kone vei hänet viimeiselle leposijalleen-
-varsinkin koska hänen poikansa George W. Bush oli myös koneessa-
-ja hän sai olla perheensä kanssa.
Miehistön ensisijainen tehtävä on huolehtia presidentistä.
Erityisen hyvin sen tietää Sean, presidentin lääkäri.
Yritän tavata presidentin joka päivä-
-ja on henkilökohtainen vastuuni, että USA:n presidentti-
-on kyllin terve hoitaakseen tehtäviään missä tahansa.
Mutta nykyiset tilat-
-ja Air Force Onen nykyinen sairasosasto on 29 vuotta vanha.
Se ei sovellu nykytekniikkaan tai hoitoon-
-tai varusteisiin, jotka ovat nyt vakiotavaraa kaikkialla-
-presidentistä puhumattakaan. Meidän on pitänyt lisätä välineitä-
-jotta voimme tarjota koska tahansa parempaa hoitoa.
Miten presidenttiä voidaan auttaa, jos hätä iskee 12 kilometrin korkeudessa?
Air Force One ei nykyisellään pysty tarjoamaan monia sairaalahoitoja-
-mutta uuden koneen sairastuvasta suunnitellaan nykyaikaisempaa.
Se tarjoaa uusinta lääketieteellistä tekniikkaa, työhuoneen-
-ja jopa välineet hätäleikkauksia varten.
Presidentti valitsee Air Force Onen ulkokuoren ulkonäön-
-joten koneen dramaattisimmat muutokset ovat vielä salaisuus.
Teknikkojen täytyy edetä varovasti salattujen suunnitelmien mukaan-
-työskennellessään kameroiden edessä.
Kaikki on melko salaista. Voin kai sanoa niin?
Jotta kone saadaan varustettua tuoreimmalla teknologialla-
-tiimin täytyy laittaa koneen jokainen osa uuteen uskoon.
San Antoniossa mekaanikko Jacob Monita valmistelee ohjaamoa-
-kokonaan digitaalista käyttöliittymää ja valvontalaitteistoa varten.
Hänen työnsä on niin salaista, että National Geographic-
-ja puolustusministeriö varmistavat yhdessä, ettei hän paljasta mitään.
Kone tuli puolustusministeriön tukikohdasta. Saanko sanoa niin?
Irrotan komponentteja ohjaamosta.
Irrotamme kaiken. Kojelaudan, virtataulun ja nämä johdot.
Laitamme tilalle kokonaan uudet johdot.
JOHTOJEN VAIHTAMINEN
Metallinen kuori suojaa konetta sähkömagneettiselta häiriöltä-
-jotta se voi jatkaa lentävänä Valkoisena talona-
-jopa ydinaseen räjähtäessä.
Mutta yli 300,000 metriä johtoa teettää Jacobille runsaasti töitä.
Emme kuule salaisuuksia, jotka pieniin osiin liittyvät.
Olemme ensimmäiset, jotka ovat yrittäneet tätä.
Istu sinä oikealle, Brett.
No niin.
Tervetuloa 747-8-koneeseen.
Valmistautuakseen käyttämään 747-8:n digitaalista ohjaamoa
-presidentin varalentäjä Brett on tullut Boeingin päätoimistolle-
-harjoittelemaan uuden Air Force Onen lentosimulaattorilla.
Olen lentäjä, mutta vastuullani on myös-
-osallistua uuden Air Force Onen kehittämiseen.
Vanhan analogisen kojelaudan tilalla on joukko digitaalisia näyttöjä.
Tietokonejärjestelmät hoitavat navigaatiota ja turvallisuutta-
-ja vähentävät miehistön lukumäärän neljästä kahteen.
He hoitavat kaikki ohjauslaitteet, puolustuksen sekä navigaation.
Miltä se tuntuu? -Kone on vakaa.
Näemme simulaattorin ikkunasta Mount Rainierin.
Miten se ilmenee vertikaalisessa profiilissa?
Kuten näet, näytöllä on horisontaalinen kuva.
Näet synteettiset maaston muodot. Korkeampi maasto on kuvattu-
-keltaisella ja punaisella.
Niinpä näet Mount Rainierin sivulta päin.
Kokeillaan ensin laskeutumista.
Uusimmat reaaliajassa toimivat ja instrumenttilaskeutumisjärjestelmä-
-takaavat turvallisen laskun haastavissakin sääoloissa.
Laskeutumistelineet. Läpät 20. Kiitotie on näkyvissä.
50, 40, 30, 20, 10.
Jarrut käynnistyvät automaattisesti. Suihkujarrut päälle. Vauhti hidastuu.
Oikein hyvä.
Nykyisessä Air Force Onessa digiohjaamosta jo haaveillaan.
Lentäminen on ilo.
Tämä kone on hiukan alkeellisempi. Sellaiseen olemme tottuneet.
Lentäjän näkökulmasta uuden koneen tekniikka on hyvin jännittävää.
Koneessa on paljon kaikenlaista, josta ihmiset eivät tiedä mitään.
He eivät aavista, mitä koneessa onkaan.
Enkä voi kertoa siitä enempää.
Uhattuna on muutakin kuin sotilaallisia salaisuuksia.
Asentaakseen Air Force Onen Vanguard-suojausjärjestelmät-
-teknikkojen on ryhdyttävä hankalaan operaatioon-
-ja kirjaimellisesti leikata kone palasiksi.
Yksikin väärä liike voi maksaa miljoonia.
Koneen täytyy olla lähes painottomassa tilassa, kun korjauksia tehdään.
Jotta tämä siviilikone voi muuttua lentäväksi linnakkeeksi-
-josta tulee Air Force One, tiimin on ryhdyttävä hankalaan operaatioon-
-ja leikattava koneen runko auki.
Se edeltää puolustus- ja viestintäjärjestelmien asentamista-
-ja National Geographic on saanut erikoisluvan seurata työtä.
Ensin teknikot merkitsevät, mistä kohtaa heidän täytyy leikata.
Päänvaivaa tuottavat kaksi valtavaa, presidentille tarkoitettua oviaukkoa.
Jos tiimi leikkaa ne väärin, kustannukset voivat olla suuret.
Kun ryhdymme muuttamaan konetta-
-leikkaamme ensin kaksi isoa osaa pois koneen taka- ja etuosasta.
Niiden tilalle asennetaan kokonaan uudet osat-
-jotka käsittävät ovet ja ilmaportaat. Ne toimivat sisäänkäynteinä koneeseen.
Kuten vanhassa Air Force Onessa-
-presidentin, hänen vieraidensa sekä miehistön-
-täytyy voida laskeutua koneesta sisäänrakennettujen portaiden avulla.
Jopa ilman moottoreitaan ja sisäosiaan-
-tämä jättiläiskone painaa lähes 160,000 kiloa.
Runkoon tehdyt leikkaukset voivat aiheuttaa vääntymistä-
-joka taas saattaa vääristää konetta vaarallisesti.
Jotta moinen katastrofi vältetään, valmistuspäällikkö Todd Carlson-
-työstää ainutkertaista lavettia, jolla koneen rasitus vähenee.
Kun valmistelemme uutta Air Force Onea sen suuriin muutoksiin-
-varmistamme, että se lepää tunkkien varassa ja että pyörät pyörivät.
Lisäksi koneen alla on keltaisia tukia-
-aivan koko matkalta.
Sen täytyy olla lähes painottomassa tilassa, kun korjauksia tehdään.
Koneelle räätälöidyt lavetit käyttävät hydraulista järjestelmää-
-joka tekee jopa tästä jättiläisestä kuin painottoman.
Pieninkin muutos painossa vaatii kunkin hydraulisen männän säätöä.
Painoa valvotaan.
Tässä se hyppii hiukan, kun ihmiset käyvät koneessa.
Valvomme, että paino pysyy turvallisena-
-ja että kone on tuettu kunnolla, kun teemme isommat leikkaukset.
Niin se ei kierry tai väänny.
Pohjatyöt on tehty, mutta tiimi on hermostunut-
-ryhtyessään tekemään isoja leikkauksia.
Ennen kuin ovet ja portaat asennetaan, teknikot jatkavat koneen korjauksia-
-ja leikkaavat 68 pienempää aukkoa viestintä- ja puolustusjärjestelmille.
Nykyisessä Air Force Onessa...
Testaan, yksi kaksi kolme.
-viestintäpäällikkö Kas odottaa uutta konetta innolla.
Usein keksitään jotain uutta.
Presidentti haluaa käyttää tablettia tai muuta-
-johon konetta ei suunniteltu 30 vuotta sitten.
Silloin moista ei edes aavistettu.
Siksi yritämme aina improvisoida-
-ja keksiä, miten uusi iPad kytketään vanhoihin johtoihin.
Yksityiskohtia vartioidaan tarkasti, mutta koneet tulevat käyttämään-
-huippukehittynyttä salausta joka turvaa viestinnän-
-joka on liittää koneen suoraan Valkoiseen taloon.
Presidentti voi jopa puhua kansalle suorassa lähetyksessä.
Uudessa koneessa operaattoreita on kolmen sijaan neljä.
Se on hyvä, koska voimme hoitaa puheluita-
-ja yhteyksiä koko lennon ajan.
Presidentin puolesta soitamme johtajille-
-kuten muille presidenteille ja valtionpäämiehillle.
Ne ovat varmasti työni stressaavimpia hetkiä.
Se, että presidentin yhteydet säilyvät Air Force Onessa-
-tuli tuskallisen selväksi eräänä päivänä vuonna 2001.
Syyskuun 11. päivän hyökkäysten aikana presidentti Bush oli Floridassa.
Hänen turvallisuustiiminsä kiidätti hänet parhaaseen turvaan-
-lentävään linnakkeeseen, Air Force Oneen.
Huhujen mukaan myös Valkoiseen taloon hyökättäisiin-
-ja pian tuli selväksi, että tästä koneesta käsin-
-presidentin pitäisi ensinnäkin selvittää, mitä oikein tapahtui-
-tuleeko hyökkäyksiä lisää-
-ja varmistaa, että maa reagoi kriisin.
Täältä käsin pystyin siihen parhaiten.
Tiedonsiirtoverkot olivat ylikuormittuneet-
-eikä presidentti Bush voinut puhua suoraan kansalleen.
Yksi tärkeimmistä opetuksistamme oli se, että Air Force One-
-ei varustuksensa puolesta kyennyt vastaamaan kriisiin.
Olihan meillä puhelimia, mutten saanut ketään kiinni.
Kokouksia järjestettiin, mutten niihin oli vaikea osallistua.
Koneen varustukset eivät olleet parhaat mahdolliset.
Vaikka koneen viestintäjärjestelmää on paranneltu-
-uuden sukupolven koneessa se on aivan uutta luokkaa.
Air Force One eroaa muista 747-koneista-
-jotka ovat yksityisiä tai rakennettu ylellisiksi-
-koska koneessa on paljon sotilaallista varustusta.
En edes puhu siitä.
PUOLUSTUS
Se, miten uusi kone puolustautuu, on tarkoin varjeltu salaisuus-
-mutta sen uskotaan torjuvan lämpöohjuksia soihduilla-
-ja että koneeseen tulee lasereita-
-jotka sammuttavat ohjusten jäljitysjärjestelmän-
-ja jopa tuhoavat ilmassa olevat ohjukset.
Lyhyesti voi todeta, että presidentti on turvassa.
Presidentin turvallisuus otetaan aina huomioon-
-sekä tässä että seuraavassa Air Force Onessa.
Muuta en voi sanoa.
Voimme paljastaa presidentti Trumpin lopullisen päätöksen...
...koneen ulkokuoresta. -Istukaa vain.
Se tekee seuraavasta Air Force Onesta ikonin.
Muutamme koneen värejä. Minusta niistä tulee vahvemmat.
Koneesta tulee kauniimpi.
BOEINGIN PUOLUSTUSTUKIKOHTA SAN ANTONIO, TEXAS
San Antoniossa tiimi käy läpi lopulliset suunnitelmat-
-tämän uuden, arvokkaan ikonin sisäpuolta varten.
Valkoisessa talossa on huone-
-jossa presidentti pitää tärkeitä kokouksia hallituksen johdon kanssa.
Kokoushuone on olennainen myös koneessa.
Käytämme nykyaikaista elektroniikkaa ja suurempia näyttöjä.
Henkilökunta voi myös käyttää henkilökohtaisia laitteita-
-jotta tarpeellinen tieto on helposti saatavilla.
Valkoisen talon Cabinet Roomin sijaisena toimiva kokoushuone-
-saa dramaattisen kasvojenkohotuksen.
Tältä se voisi näyttää.
747-8-koneen suuremmat ikkunat valaisevat isomman tilan-
-ja sen nykyaikaisen tyylin.
Huipputekninen viestintäjärjestelmä tekee siitä myös tilannehuoneen.
Bob, kertoisitko uuden Air Force Onen kajuutoista?
Etu- ja takaosan kapyyseista tulee suuremmat ja tehokkaammat.
Niihin tulee uusinta teknologiaa.
Pienten kapyysien tilalle tulee kaksi tuplasti isompaa keittiötä.
Tämä varustelu vastaa tuoreimpia VIP-luksuskoneita-
-ja pitää sisällään välineet, joilla ei vain lämmitetä ruokaa-
-vaan valmistetaan sitä.
Dramaattinen päivitys 30-vuotiaaseen hoitoteknologiaan-
-tekee uudesta ensihoitotilasta teknisemmän ja suuremman.
Mallinnuksissa näkyy leikkauspöytä, jolla voidaan tehdä toimenpiteitä-
-niin halvausten kuin murhayritystenkin sattuessa.
Uudet tarkkailulaitteet ja suuri apteekki vastaavat-
-mihin tahansa presidenttiä, vieraita tai henkilökuntaa uhkaavaan vaaraan.
Ja vaikka Nancy Reaganin tyylivalinnat muuttuvat-
-tyylikäs uusi makuuhuone tuntuu tilavammalta.
Sen huippuluksuksesta saavat nauttia yksin presidentti-
-hänen vaimonsa, turvamiehensä ja koneen päästuertti.
Presidentin tähdin varustettua mattoa ei kuitenkaan muuteta.
Nykyisen työhuoneen puupinnat-
-väistyvät nykyaikaisemman, modulaarisen tilan tieltä.
Se toimii Oval Officena ilmassa, ja presidentti puhuu sieltä kansalle.
Näkyvin muutos tapahtuu koneen ulkonäössä.
Presidentti Trump päätti vaihtaa vuonna 1962 valitun värin.
Alun perin sen valitsi Jacqueline Kennedy.
Kyseinen sinisen sävy oli hänen suosikkinsa.
Koneen vaaleansininen väri on pysynyt kauan samana.
Uuteen koneeseen tulee punaista, valkoista ja sinistä.
Sininen on sama kuin lipussamme, joten se on tummempi.
Saamme koneen, joka edustaa meitä erinomaisesti hyvin kauan.
Koneen tuttu kirjasintyyli pysyy ennallaan-
-mutta presidentti harkitsi neljää eri värimaailmaa.
Moottorin värivaihtoehdot olivat valkoinen tai sininen-
-ja keskiraidan vaihtoehdot olivat harmaa ja valkoinen.
Tämä on presidentin valinta.
Muutosten, testien ja pitkäkestoisen tuen ansiosta-
-koneen hinnan odotetaan nousevan 5,3 miljardiin dollariin.
Kone symboloi USA:a, joten hanke luoda siitä lentävä Valkoinen talo-
-on joka pennin arvoinen.
Näen koneen eräänlaisena perintönä.
Ja minulla on siinä iso osani.
Se edustaa upeasti mahtavaa maatamme.
Air Force One on suorittanut tehtävänsä-
-ja palaa Andrewsin ilmatukikohtaan, Marylandiin.
Hinaamme koneen hangaariin ja tarkistamme, ettei irtoroskaa ole.
Etsimme roskia, jotka ovat ehkä jääneet kiinni renkaisiin-
-ja pysäköimme koneen.
Kaikki jäävät kaipaamaan tätä konetta.
Meillä on siitä hienoja kokemuksia-
-ja on ollut hienoa olla osa historiallisia tapahtumia-
-omassa maassamme sekä ympäri maailmaa.
On hienoa nähdä, kun uusi kone otetaan käyttöön-
-ja se alkaa kantaa presidenttiä ympäri maailmaa.
Koneesta on kai tullut pikkuiseni. Tunnen sen kuin omat taskuni-
-ja tiedän, missä kaikki on ja miten kaikki toimii.
Jään kaipaamaan konetta kovasti.
Kun uudet koneet ovat valmiit nousemaan taivaalle-
-niitä testataan kahden vuoden ajan.
Mitä voimme tehdä uudella koneella ja sen tuoreimmalla teknologialla?
Se on myönteinen ajatus presidentille ja koko kansalle.
Koneiden rakentaminen jatkuu presidentti Bidenin hallinnon aikana-
-ja jotkut elementit voivat muuttua, mutta vuonna 2024 uusi Air Force One-
-luovutetaan USA:n kansalle.
Suomennos: Elina Adams